《中山王孺子妾歌二首 其二》
南北朝·陆厥

如姬寝卧内，班姬坐同车。洪波陪饮帐，林光宴秦馀。

岁暮寒飙及，秋水落芙蕖。子瑕矫后驾，安陵泣前鱼。

贱妾终已矣，君子定焉如。

作者简介：（472—499）南朝齐吴郡吴人，字韩卿。陆闲长子。好属文，五言诗体甚新变。州举秀才，为王晏少傅主簿、迁后军行参军。尝与沈约论四声。东昏侯永元初，父闲被诛，坐系尚方狱。寻遇赦。感恸而卒。